श्री वर्मा होर नाट्यशास्त्र दी रचना चौथी सदी बी० सी० जां इसदे शा किश पैह्‌लै मनदे न। पर मते हारे विद्वानें दा मत ऐ जे नाट्यशास्त्र दी रचना दूई सदी बी० सी० दे कोल-कोल शुरू होइयै पंजमीं सदी बी० सी० तक्करा समें-समें सिर चलदी रेही। उसदे च किश ते किश जुड़दा गेआ। अस इनें गल्लें च जेकर नेईं पलचचै तांमी तां इक गल्ल बड़ी साफ बांदे आई जंदी ऐ जे भारती लोक-नाट्य परम्परा काफी परानी ते समद्ध ऐ। ते उस्सै भारती लोक-नाटय परम्परा दा इक हिस्सा ऐ डुग्गर दी लोक-नाट्य परम्परा। डुग्गर सदा भारत दा अटूट अंग रेहा ऐ इस करी दूइयें भारती परम्पराएं दा डुग्गर दियें परम्पराएं पर असर जां दूइयें भारती परम्पराएं पर डुग्गर दियें परम्पराएं दा असर बी स्वीकारेआ जाई सकदा ऐ।